ইকুয়েডরে ভয়াবহ ঘটনা! জেল থেকে উদ্ধার ৩১ জন বন্দির দেহ

ওয়েব ডেস্ক : দক্ষিণ আমেরিকার দেশ ইকুয়েডরে (Ecuador) ভয়াবহ ঘটনা। জেলের মধ্যে থেকে উদ্ধার হল ৩১ জন বন্দির মৃত (Death) দেহ। তার মধ্যে ৪ জনকে গুলিবিদ্ধ অবস্থায়, আর বাকিদেরকে ঝুলন্ত অবস্থায় উদ্ধার করা হয়েছে বলে খবর। এমন চাঞ্চল্যকর ঘটনার জেরে ইকুয়েডরে জরুরি অবস্থা জারি করা হয়েছে।

সূত্রের খবর, মাদক পাচার চক্র, অস্ত্রপাচার বা অন্যান্য কোনও অপরাধমূলক ঘটনাকে কেন্দ্র করে দুই গোষ্ঠীর মধ্যে সংঘর্ষ বাধে। সেই কারণেই একাধিক বন্দিকে হত্যা করা হয়েছে বলে মনে করা হচ্ছে। অন্যদিকে প্রশাসনের তরফে জানানো হয়েছে, বেশ কিছু বন্দিকে অন্য কারাগারের জেলে পাঠানোর সিদ্ধান্ত নেওয়া হয়েছিল। তবে এক গোষ্ঠী এই সিদ্ধান্তের বিরুদ্ধে ছিল। তবে এই হত্যাকাণ্ডের পিছনে মূল কারণ কী, সে বিষয়ে তেমন কিছু জানানো হয়নি প্রশাসনের তরফে।

আরও খবর : মালিতে অপহৃত ভারতীয়দের উদ্ধারে পদক্ষেপ শুরু ভারতের!

সে দেশের সরকারের তরফে জানানো হয়েছে, জেলের মধ্যে এমন ভয়ঙ্কর ঘটনার পর ৩০০ জন বন্দিকে (Prisoners) অন্য কারাগারে সরানো হয়েছে। তবে এই ধরণের ঘটনা সামনে আসার পর চাঞ্চল্য ছড়িয়েছে সেখানে। জানা যাচ্ছে, এর আগে ২০২০ সালে জেলের মধ্যে দুই গোষ্ঠীর মধ্যে সংঘর্ষের জেরে মৃত্যু হয়েছিল ৫০০ জন বন্দির। তার পরে আবার একই ধরণের ঘটনা সামনে এল।

প্রসঙ্গত, চলতি বছরের এপ্রিল মাসে দক্ষিণ আমেরিকার এই দেশে হয়েছিল জাতীয় নির্বাচন। সেই ভোটে প্রতিদ্বন্দ্বী লুইসা গঞ্জালেসকে হারিয়ে ক্ষমতায় এসেছেন ডানপন্থী নেতা নোবোয়া। তবে ওই নির্বাচনের সময় সে দশে ব্যাপক হিংসার ঘটনা ঘটে। অন্যদিকে ইকুয়েডরের প্রধান সমস্যাগুলির মধ্যে অন্যতম হল বেকারত্ব এবং অপরাধ। তার মধ্যে জেলের মধ্যে বন্ধিদের মৃত্যুর ঘটনায় উদ্বেগ অনেক বাড়িয়েছে।